Rikunarita-ORG/Wikinium huggingface dataset:
# 中華人民共和國主席

|  |
| --- |
| **中華人民共和國** |
|
呢篇文係關於 **中華人民共和國 政府同政治** |
|

---

 |
| 中華人民共和國憲法 習近平思想 / 習語錄 最高領導人 / 習核心 |
| **中國共產黨** |
| * 全國代表大會
* 中央委員會
	+ 總書記：習近平
	+ 中央政治局
		- 政治局常委會
		- 中央書記處
			* 第一書記：蔡奇
	+ 中央軍事委員會
		- 主席：習近平
* 中央紀律檢查委員會
	+ 書記：李希
* 中共中央黨校
	+ 校長：陳希

---

 |
|  **中華人民共和國政府** |
| * 全國人民代表大會
	+ 全國人大常委會
		- 委員長：趙樂際

---

* 國家主席：習近平
	+ 國家副主席：韓正

---

* 國務院
	+ 總理：李強
		- 副總理：丁薛祥、 何立峰、張國清、劉國中

---

* 中央軍事委員會
	+ 主席：習近平
* 中國人民解放軍

---

* 國家監察委員會
	+ 主任：劉金國

---

* 最高人民法院
	+ 院長：張軍
* 最高人民檢察院
	+ 檢察長：應勇

---

 |
| 地方行政區 |
| **統一戰線** |
| * 中國人民政治協商會議
	+ 全國委員會
		- 主席：王滬寧

---

 |
| 民主黨派 |
| **選舉** |
| **睇埋** |
| 一國兩制 香港政治 / 澳門政治

---

 |
| 兩岸關係 中華民國政治 / 台灣政治 |
|

---

類:國政 • **Portal:政治** 睇吓 • 討論 • 編輯 • 歷 |

**中華人民共和國主席**，簡稱「國家主席」，係中華人民共和國掛名嘅虛位國家代表，因為中國憲法冇規定國家元首，由全國人民代表大會選出，職責係代表中國從事外交活動。呢個位本身冇實權，得名譽性同象徵性，而家由中共總書記同軍委主席兼任先至掌握權力。中國國家主席喺1954年開始設立，曾經出缺同廢除長達15年，重新設立之後由中共元老同總書記先後出任。歷史上，國家主席冇出現多過一個候選人，而呢個候選人實際上由中共中央政治局提名，任期5年，1982年至2018年嘅憲法規定最多連任一次。

中國國家主席喺1954年第一屆全國人大開始設立，前身係中央人民政府委員會。1968年文化大革命期間，國家主席劉少奇被打倒後呢個職務懸空，由國家副主席董必武同埋宋慶齡兩個人代理。之後黨主席毛澤東想廢咗國家主席呢個位，同反對嘅副主席林彪爆發「國家主席存廢之爭」。到咗1975年第四屆全國人大修憲廢除國家主席同副主席，1982年第四部憲法又有返，第二年由中共元老李先念喺1983年當選。而家國家主席係習近平，佢喺2013年3月嘅第十二屆全國人大上面首次當選，之後喺2018年3月修憲廢除連任限制，再喺2023年3月破紀錄開始第三個任期，任期超過十年，係史上任期最長嘅國家主席。

## 從實權到虛職

國家主席唔領導任何國家機關，唔負責實際工作
1954年第一屆全國人大通過嘅《中華人民共和國憲法》規定國家主席主持最高國務會議兼任國防委員會主席，有行政權同名義上嘅軍權，屬於有實權嘅職務。1982年訂嘅第四部憲法雖然重新設立國家主席職位，不過大幅削減主席嘅職權。憲法第三章第二節規定：「根據全國人大同佢嘅常委會決定」公布法律、任免國務院總理同埋國務院人員、特赦、宣布緊急狀態、動員、授國家勳章；代表中國做國事，「根據全國人大常委會決定」派遣同叫返駐外國全權代表，批准同埋廢除國際條約同埋重要協定。冇咗獨立嘅權力，而名義上嘅兵權就畀咗國家中央軍事委員會。

而家國家主席冇實權，類似「虛位元首」，只係國家最高代表，同埋全國人大同常委會嘅發布機。不過自從江澤民開始，由中共中央總書記同中央軍委主席兼任，通過黨軍最高領導人兼任又成為咗實權職位。中華人民共和國主席係中國嘅代表，對外交往上面領導人一般會用國家主席嘅身份，對內多數用總書記身份，對軍隊就用軍委主席身份。

## 排名高低變化

因為做緊中國共產黨中央委員會主席（黨主席），所以毛澤東做國家主席嗰陣喺黨內嘅排名係首位。到1959年劉少奇接國家主席嗰時，佢係排名第一嘅中共中央副主席，黨內地位僅次於黨主席毛澤東名列第二。文化大革命爆發之後，劉少奇失勢兼且排名跌到落第八，跟住被開除出黨。李先念做國家主席嗰陣，喺中共中央政治局常委入面排名第五，甚至排喺國務院總理後面。到咗楊尚昆做國家主席嗰時，佢冇入到政治局常委會，但係同其他領導人同時列席就排名第三，僅次於總書記趙紫陽同軍委主席鄧小平。從1993年江澤民以中共中央總書記身份兼任國家主席開始，國家主席喺事隔34年之後再次排名黨內首位。

## 歷任中國國家主席

### 中央人民政府主席

* 毛澤東（1949年10月－1954年9月）

### 中華人民共和國主席

1. 毛澤東（1954年9月－1959年4月）
2. 劉少奇（1959年4月－1968年10月）
	* 董必武（代主席：1972－1975年）
	* 宋慶齡（名譽主席：1981年5月）
3. 李先念（1983年6月－1988年4月）
4. 楊尚昆（1988年4月－1993年3月）
5. 江澤民（1993年3月－2003年3月）
6. 胡錦濤（2003年3月－2013年3月）
7. 習近平（2013年3月－至今）

## 註
# 臺灣海峽

臺灣海峽
**臺灣海峽**係喺臺灣同歐亞大陸之間嘅海域。舊時從中國大陸嚟臺灣嘅人叫佢做黑水溝，西人就叫佢做福爾摩沙海峽。由北面計以臺灣新北市富貴角同中國大陸福建平潭島連線同東海接壤；南面以中國大陸福建東山島同臺灣屏東縣鵝鑾鼻連線同南中國海、巴士海峽為界，主要以大陸棚為主。

臺灣海峽水域深度喺200公尺以內。海域上面嘅島嶼，除咗近住中國大陸嘅沿海島嶼外，重有澎湖列島同屏東嘅小琉球。

## 喺亞洲位置

|  |
| --- |
| 臺 灣 海 峽白令海恆河白令海峽哥打華里河戈壁沙漠南海挪威海新畿內亞多瑙河東西伯利亞海東海日本海東北 平原立借夫海利拿河馬麻拉海馬來半島湄公河馬爾代夫巴倫支海貝加爾湖峇里波羅的海白海孟加拉灣婆羅洲北冰洋北海伏加河雅魯藏布江庫頁島北威拿河蘇門答臘蘇拉威西斯間地那維亞西奈星加坡島細亞細亞亞丁灣阿剌伯半島阿剌伯海鹹海黑龍江亞速海非洲之角鶯曼羣島阿爾泰山愛琴海耶尼射河阿曼灣鄂河澳洲鄂荷次克海烏拉河烏拉山脈幼發拉底河伊朗高原印度河印度次大陸彥地結卡河北印度洋中南半島日本列島爪哇珠江長江祁連山卡拉海喀喇崑崙裏海琴察加半島高加索加羅蓮 羣島哥羅馬河崑崙聖誕島塔克拉瑪干 沙漠泰國灣北太平洋天山北部灣底格里斯河帝汶青藏高原帕米爾波斯灣比初拉河菲律賓菲律賓海朝鮮半島北海道紅海華北 平原黃河黃海黑海喜馬拉雅山印度大  平原興都古舒臺灣 此格： 去睇 • 討論 • 編輯 • 歷史亞洲主要地理 |

|  |
| --- |
| 臺 灣 海 峽巴 士 海 峽東海小琉球小蘭嶼蘭嶼綠島龜山島基隆嶼彭佳嶼棉花嶼花瓶嶼金門烈嶼東碇島烏坵東引島南竿北竿西莒島東莒島亮島高登島澎湖 本島七美嶼 此格： 去睇 • 討論 • 編輯 • 歷史臺灣主要地理 |
# 等高線

等高線嘅解釋：上圖係實際座山由側邊睇嘅大致形狀，而下圖則係將之畫成地圖嗰陣出嘅等高線。
**等高線**，意即**同等高度嘅線**，係地圖學講到，喺地圖上表達高度嘅線：同一條線畫過嘅地方，高度都係一樣；而啲等高綫上通常會標示埋數字，表示嗰條線代表嘅高度係幾多。

喺水底嘅等高線，又叫**等深線**，畫圖描述海洋或湖泊水底下嘅地形嗰陣就會用到。

## 線嘅種類

喺同一條等高線上嘅點，喺某特徵上一樣咁高，當中**某特徵**好多時都係高度，但係都唔一定。

### 等高度線

等高度綫同等深度綫表示嘅係高度。攞住每一個海拔高度，同呢個高度相等嘅點，冚唪唥用曲綫或者折綫連接埋一齊，就會形成幅等高度綫圖。呢種圖可以用嚟反映地圖上嘅區域嘅整體地勢，等高度綫越密，就代表高度落差越大，坡度亦越陡；而等高度綫越稀疏，就表示地勢較為平緩。

左圖係某笪土地嘅三維模型，而右圖則係同一笪地形畫做等高綫圖嘅樣，唔同色表示唔同高度。

### 等溫度線

**等溫度綫**，或者簡稱**等溫綫**，表示嘅係溫度，用嚟顯示某個地區嘅溫度分布同範圍。等溫綫愈密集，代表嗰度嘅溫度隨空間變化愈劇烈。

### 等氣壓線

**等氣壓綫**表示嘅係氣壓，反映一個區域嘅氣壓高低，用途包括記錄天氣規律或者預測颱風嘅路徑呀噉。

## 相關處理

喺地理空間拓撲相關嘅討論上講到，等高線冇可能會彼此相交。假如某地理空間數據出現等高線相交，就實係出咗錯。

## 睇埋

* 等壓線
* 地圖
* 地形

## 參考
# 冰川

瑞士一條冰川
**冰川**又叫**冰河**，係一種由冰構成嘅河。冰川通常都好持久，靠地球引力慢慢郁。因為冰好硬，同地面有好大磨擦，足以改變地形。冰川嘅冰喺地球係第二大水來源，排響海之後；如果單係睇淡水，佢重係最大來源㖭。冰川邊個大洲都有，連澳洲都有。冰川嘅冰可以講係永久，冚響上面雪，最後畀其他新雪壓到實一實。

冰川可以做成獨有嘅地貌，佢同地面磨擦，令到岩石磨到變石頭，有好多碎石，磨到山谷個切面都變做兜（U）。冰川會帶埋下面嘅石一齊行，所以佢前後左右都係碎石堆。冰川頭因為天氣熱，啲冰會溶，所以會睇氣溫伸縮。幾條冰川頭一齊重會做成圓型谷。

阿根廷佩里托莫雷諾冰川
## 睇埋

* 冰山